iraklixyz/georgian-wikipedia-cleaned huggingface dataset:
თბილავიამშენი (საკალათბურთო კლუბი)

საკალათბურთო კლუბი თბილავიამშენი — ყოფილი პროფესიონალური საკალათბურთო კლუბი ქალაქ თბილსიდან, საქართველო.

ისტორია
კლუბი შეიქმნა 2004 წელს. გუნდის დამფინანსებელი მანქანანათმშენებლობის კომპანია „თბილავიამშენის“ იყო. თავის სადებიუტო სეზონში მოიგო რეგულარული ჩემპიონატი, და ფლეი-ოფების ფინალში გავიდა, სადაც სტუ-სთან დამარცხდა.

2006 წელს, გუნდმა პირველად მოიპოვა ჩემპიონობა. ფინალში მან რუსთავის „აზოტი“ დაამარცხა. ამ გუნდების დაპირისპირება მომდევნო 2 სეზონის ფინალებშიც გამეორდა, რუსთაველთა გამარჯვებით.

„ავიამშენი“ ხუთჯერ გავიდა ეროვნული თასის ფინალში, და ორჯერ იმარჯვა (2007, 2008).

ფინანსური პრობლემების მიუხედავად, გუნდმა 2009/10 წ. სეზონშიც დაიწყო ჩემპიონატში ასპარეზობა, მაგრამ პირველი წრის მერე დაიშალა.

ჯილდოები
საქართველოს სუპერლიგა
გამარჯვებული (1): 2006
ვიცე-ჩემპიონი (3): 2005, 2007, 2008
საქართველოს თასი
გამარჯვებული (2): 2007, 2008
საქართველოს სუპერთასი
გამარჯვებული (1): 2009

ყოფილი მოთამაშეები
ვახტანგ ნაცვლიშვილი
ირაკლი ხოშტარია
კოტე ტუღუში
ანატოლი ბოისა
ზვიად ბაბიაშვილი
რიჩარდ მათიაშვილი
პლასიდე როდუმტა
ბარკა

ბარკა (, , ბერბერული: ) — ანტიკური ბერძნული კოლონია, მოგვიანებით რომაული და ბიზანტიური ქალაქი ჩრდილოეთ აფრიკაში. დღეისთვის შედის ლიბიის კირენაიკის რეგიონის შემადგენლობაში.

იმეტესი არქეოლოგის აზრით ის მდებარეობდა დღევანდელი ელ-მარჯის ტერიტორიაზე, ხოლო ზოგიერთის მოსაზრებით ის იყო ტოლმეიტას მახლობლად.
ფოთის საქალაქო სასამართლო

ფოთის საქალაქო სასამართლო — პირველი ინსტანციის სასამართლო საქართველოს საერთო სასამართლოების სისტემაში, რომელიც ფოთის მასშტაბით განიხილავს სამოქალაქო, სისხლისა და ადმინისტრაციული კატეგორიის დავებს.

სასამართოს ისტორია
საქართველოს პრეზიდენტის 1997 წლის 14 ნოემბრის № 649 ბრძანებულებით გაუქმდა ფოთი ქალაქის სასამართლო და შეიქმნა ფოთის საქალაქო სასამართლო, რომლის სამოქმედო ტერიტორია განისაზღვრა ქალაქ ფოთის ადმინისტრაციულ-ტერიტორიული საზღვრებით.

სასამართლოს შენობა
სასამართლო სისტემის რეფორმის ფარგლებში, სპეციალურად სასამართლოსათვის, 2001 წელს აშენდა ახალი სამსართულიანი შენობა. 2007 წელს, განხორციელდა შენობის რეკონსტრუქცია. რეკონსტრუქციის შედეგად გაიზარდა დარბაზების რაოდენობა, მოსამართლეებისა და სასამართლო აპარატის კაბინეტები. შენობის პირველ სართულზე განთავსებულია მისაღები, სადაც ხდება მოქალაქეთა განცხადების მიღება. ფოთის საქალაქო სასამართლოს დარბაზები აღჭურვილია თანამედროვე აპარატურით. სამი დარბაზი განკუთვნილია სისხლის სამართლის საქმეთა განსახილველად, ორი სამოქალაქო და ადმინისტრაციული საქმეებისათვის. ფოთის საქალქო სასამართლოს არქივი 2007 წლის ჩათლით გადაეცა სსიპ საერთო სასამართლოების დეპარტამენტის არქივს. 2008 წლიდან დღემდე ყველა საქმე (მასალა) ინახება ცალკე არქივის ოთახში. დაგეგმილია ფოთის გამსხვილებული საქალაქო სასამართლოს შექმნა, რომლის იურისდიქციაც გავრცელდება ხობის რაიონზე. ამ რაიონში იმოქმედებს მაგისტრატი მოსამართლე, რომელიც პირველი ინსტანციის წესით განიხილავს მის განსჯადობას მიკუთვნებულ სისხლის, სამოქალაქო და ადმინისტრაციული კატეგორიის საქმეებს. იმავდროულად, მაგისტრატ მოსამართლეებს უფლება ექნებათ, საჭიროების შემთხვევაში, განიხილონ ფოთის საქალაქო სასამართლოს განსჯადი საქმეებიც.

სტრუქტურა
ფოთის საქალაქო სასამართლოს სტრუქტურას ადგენს საქართველოს იუსტიციის უმაღლესი საბჭოს გადაწყვეტილება „თბილისისა და ქუთაისის სააპელაციო სასამართლოების, რაიონული (საქალაქო) სასამართლოების აპარატების სტრუქტურისა და საშტატო ნუსხის დამტკიცების შესახებ“.
ლიბიის საერთაშორისო სამედიცინო უნივერსიტეტი

ლიბიის საერთაშორისო სამედიცინო უნივერსიტეტი — კერძო უნივერსიტეტი ლიბიაში, ქალაქ ბენღაზიში. წარმოადგენს ლიბიის პირველ კერძო სამედიცინო უნივერსიტეტს. დაფუძნდა 2007 წლის 15 ოქტომბერს. 2010 წლისათვის ჰყავდა 540-მდე სტუდენტი. აქვს შემდეგი ფაკულტეტები:
ფუნდამენტური სამედიცინო დარგების ფაკულტეტი
სამედიცინო ფაკულტეტი
სტომატოლოგიის ფაკულტეტი
ფარმაციის ფაკულტეტი
სამედიცინო საინფორმაციო ტექნოლოგიის ფაკულტეტი
საექთნო საქმის ფაკულტეტი
საბჰის უნივერსიტეტი

საბჰის უნივერსიტეტი — საჯარო უნივერსიტეტი ლიბიაში, ქალაქ საბჰაში. დაფუძნდა 1983 წელს. კამპუსები აქვს ქალაქებს: მარზუკში, ბრაქსა და ღათიში. უნივერსიტეტი ანიჭებს მხოლოდ ბაკალავრის ხარისხს. აქვს 9 ფაკულტეტი:

სოფლის მეურნეობის ფაკულტეტი
ხელოვნების ფაკულტეტი
ხელოვნებისა და მეცნიერების ფაკულტეტი
ეკონომიკისა და ბუღალტერიის ფაკულტეტი
საინჟინრო ფაკულტეტი
სამართლის ფაკულტეტი
სამედიცინო ფაკულტეტი
ფიზიკური განათლების ფაკულტეტი
სამეცნიერო ფაკულტეტი
ანტონიო დი ნატალე

ანტონიო „ტოტო“ დი ნატალე ( დ. 13 ოქტომბერი, 1977, ნეაპოლი, იტალია) — ყოფილი იტალიელი ფეხბურთელი, რომელიც უკანასკნელად თამაშობდა იტალიის სერია -ს კლუბ „უდინეზეში“.

უნივერსალური თავდამსხმელი, რომელსაც ჰქონდა გოლის ალღო, შეეძლო შეტევის ნებსიმიერ პოზიციაზე თამაში. მისი დიდი უპირეტესობები იყო დრიბლინგი, გოლის შექმნა და გატანა. ტოტოს 2-ჯერ აქვს მოგებული იტალიის საუკეთესო ბომბარდირის ტიტული 2009-10 და 2010-11 სეზონებში.

საკლუბო კარიერა
ტოტომ ახალგაზრდული კარიერა „ემპოლიში“ დაიწყო, სანამ იგი ძირითადის ფეხბურთელი გახდა მეტწილად იჯარით სხვადასხვა კლუბებში მოგზაურობდა, თუმცა ემპოლიში მალე იგი ძირითად ფორვარდად დასახელდა და არც თუ ისე ურიგოდ, რადგან მან საბოლოოდ 159 მატჩში 49 გოლის გატანა შეძლო. 2004-ში ემპოლი სერია -დან გავარდა და ტოტომაც „უდინეზეს“ მიაშურა, სადაც პარტნიორობა შეტევაში ვინჩენცო იაკვინტას და დავიდ დი მიკელეს გაუწია, 1-ლ სეზონში ტოტომ 33 თამაშში 7 გოლის გატანა შეძლო, მისი უდინეზე კი მე-4 ადგილზე და ჩემპიონთა ლიგაზე გავიდა.

2006-07 სეზონში კი მან 11 გოლის გატანა შეძლო და ნელ-ნელა ძირითადის ფორვარდათაც ყალიბდებოდა. 2007-08 წელს მან თავისი 17 გოლით უდინე ევრო ასპარეზს დაუბრუნა. 2008-ში მას 5-წლიანი კონტრაქტი გაუფორმეს უდინესთან. 2010-ში ტოტომ მე-100 გოლის გატანა შეძლო უდინეს ფორმაში „კალიარის“ წინააღმდეგ, ყველა ტურნირის ჩათვლით. 2009-10 წლები ტოტოს ბენეფისად აღმოჩნდა, მან კალჩოში 29 გოლის გატანა შეძლო, რითაც ბირჰოფის რეკორდი გაიმეორა და იმ წლების საუკეთესო ფეხბურთელადაც დასახელდა. 2010-11 სეზონში მან თითქის გაიმეორა წინა წლის შედეგი, თუმცა ამჯერად 28 გოლი გამოუვდა კალჩოში, რითაც იგი ისევ საუკეთესო იყო მაგ წლებში. 2012-ის ზაფხულს კი მან კიდევ 2-წლიანი კონტრაქტი გააფორმა „უდინეზესთან“.
2013-14 სეზონის დასაწყისამდე ჩინეთის კლუბი ევერგრანდე გუანჟოუ 10 მილიონიან კონტრაქტს სთავაზობდა ტოტოს, თუმცა მან უარი თქვა და უდინეში დარჩენა ამჯობინა.
2014 წლის 23 ნოემბერი კი ტოტოსთვის საიუბილეო გამოდგა, მან თავისი მე-400 მატჩი გამართა იტალიის სერია -ში და მე-200 გოლი გაიტანა, რაც ნამდვილად წარმატებულ შედეგად ჩაითვლება მის კარიერაში.

სანაკრებო კარიერა
ტოტოს დებიუტი ნაკრებში 2002-წელს 20 ნოემბერს შედგა ამხანაგურ მატჩში თურქეთის წინააღმდეგ. 1-ლი გოლი კი ნაკრებში მან ჩეხეთის წინააღმდეგ შეაგდო 2004 წელს.
2008 წლების ევრო კამპანიაში იტალიის ტოტოც მონაწილეობდა, თუმცა იმ ევროპაზე ტოტო მხოლოდ იმით დაამახსოვრა ხალხს რომ 1/4-ფინალში პენლებში ესპანეთთან პენალტი გააფუჭა. 2009 წელს მან კონფედერაციის თასი გამოტოვა, მუხლის ტრავმის გამო.
2010 წლის მოსფლიოზეც გამოძახებული იყო ტოტო, თუმცა ის წელი იტალიის ნაკრებისთვის ფიასკოთი დასრულდა, ტოტომ კი მხოლოდ ერთი გოლის გატანა შეძლო სლოვაკეტის კარში.
2012 წლის ევროპაზე ტოტომ 1-ლივე შეხვედრაში ესპანეთს გოლი გაუტანა, თუმცა მაგის მერე იგი დიდათ უკვე აღარც გამოჩენილა.

პირადი ცხოვრება
დი ნატალე ფინანსურად გვერდში დაუდგა მისი გუნდელის პიერმარიო მოროსინის დას, რომელსაც მკურნალობა სჭირდებოდა. 2012-ში პიერმარიო მოროსინი თამაშის დროს გარდაიცვალა რითაც მისი და მარტოდ დატოვა, თუმცა ტოტომ გულკეთილობა გამოიჩინა და ყველა პირობა დადო რათა მოროსინის და მარტო არ დარჩებოდა და იგი ყველაფრით გვერდში დაუდგებოდა.

ტიტულები
სერია -ს საუკეთესო ბომბარდირი (2): 2010, 2011
წლის იტალიელი ფეხბურთელი: 2010
ვერცხლის ბურთის მფლობელი: 2011
გაუმატა

გაუმატა (გ. 29 სექტემბერი, ძვ. წ. 522) — მიდიელი მოგვი, რომელმაც ბეჰისთუნის წარწერის მიხედვით, ძვ. წ. 522 წლის 11 მარტს სახელმწიფო გადატრიალება მოაწყო, დაამხო სპარსეთის მეფე კამბისე და გამეფდა მისი ძმის, კამბისეს მიერ საიდუმლოდ მოკლული ბარდიას სახელით; გაუმატამ 3 წლით გაათავისუფლა გადასახადებისაგან სპარსეთის სახელმწიფოში შემავალი ქვეყნები. სცადა აგრეთვე ჩაეტარებინა რელიგიური რეფორმა, დაანგრია ძველი ტაძრები და ახალი კულტის შემოღება დააპირა. მის წინააღმდეგ შეთქმულება მოაწყო აქემენიდთა საგვარეულოს გვერდითი შტოს ერთ-ერთმა უფლისწულმა დარიოს -მა და გაუმატა და მისი თანამდგომნი დაახოცვინა.
გაჯა მადა

გაჯა მადა (გ. 1364) — მაჯაპაჰიტის (ინდონეზია) სახელმწიფო მოღვაწე და მხედართმთავარი. თავდაპირველად სასახლის დაცვის უფროსი იყო, ფეოდალ კუტის 1319 წლის ამბოხების ჩახშობის შემდეგ დაწინაურდა. 1331 წელს ხელთ იგდო მთელი სახელმწიფო ძალაუფლება. იყო უმაღლესი მოსამართლე, მის სახელს უკავშირდება ჩვენამდე მოღწეული სამართლის წიგნი. გაჯა მადამ განამტკიცა ცენტრალური ცენტრალური და აღმოსავლეთ იავის ეკონომიკური და პოლიტიკური ერთიანობა და მაჯაპაჰიტის გავლენა გაავრცელა ინდონეზიის ტერიტორიის მნიშვნელოვან ნაწილზე
გველეთის ციხე

გველეთის ციხე — ფეოდალური ხანის საფორტიფიკაციო ნაგებობა ყაზბეგის მუნიციპალიტეტის სოფელ გველეთში. ციხესიმაგრეს იხსენიებს ჟამთააღმწერელი და „ძეგლი ერისთავთას“ ავტორი. მონღოლების წინააღმდეგ აჯანყებულმა მეფე დავით -მ 1301 წელს თავი გველეთის ციხეს შეაფარა. გველეთის საფორტიფიკაციო ნაგებობათაგან შემორჩენილია ნატეხი ქვით ნაგები ოთხკუთხა კოშკი, რომელსაც დატანებული აქვს საისრეები.
გიორგი პაქიმერე

გიორგი პაქიმერე (; დ. 1242, ნიკეა — გ. დაახლ 1310, კონსტანტინოპოლი) — ბიზანტიელი ისტორიკოსი, ფილოსოფოსი და პოეტი.

განათლება მიიღო ნიკეაში. 1261 წელს საცხოვრებლად და სამუშაოდ გადავიდა კონსტანტინოპოლში, სადაც ეჭირა მაღალი საერო და საეკლესიო თანამდებობები. ავტორია რიტორიკული და ფილოსოფიური თხზულებებისა. მისი მთავარი ნაშრომია „ისტორია“, რომელშიც მოთხრობილია ბიზანტიის ისტორია 1259-1308 წლებში, ანუ მიხეილ -სა და ანდრონიკე -ს მეფობის ხანას. პაქიმერეს თხზულება არის გაგრძელება გიორგი აკროპოლიტის ნაშრომისა. გიორგი პაქიმერე აღწერილი მოვლენების უშუალო მომსწრე და თვითმხილველი იყო. თხზულებაში დიდი ადგილი უჭირავს თეოლოგიურ საკითხებს. პაქიმერეს აქვს ცნობები ტრაპიზონის იმპერიაზე, რომელსაც ლაზურად თვლის, მეფე დავით ნარინზე, რომელსაც ცოლად ჰყავდა იოანე დესპოტის (პალეოლოგოსის) ქალიშვილი; კონსტანტინოპოლის პატრიარქ გერმანეზე, წარმოშობით ლაზზე; შავი ზღვის სანაპიროზე მონღოლთა ლაშქრობის შესახებ. გიორგი პაქიმერეს თხზულება ამ პერიოდის ტრაპიზონის იმპერიის ისტორიის ძირითად წყაროს წარმოადგენს.
გიორგი ფრანძესი

გიორგი ფრანძესი (; დ. 1401, კონსტანტინოპოლი – გ. 1478 წლის შემდეგ, კორფუ) — ბიზანტიელი ისტორიკოსი და სახელმწიფო მოღვაწე. სხვადასხვა დროს ეკავა მაღალი თანამდებობები. 1449 წელს დესპანად იყო ქართლში და ტრაპიზონში, იმპერატორ კონსტანტინე -ისათვის საცოლის შესარჩევად. 1451 წლიდან დიდი ლოგოთეტია. 1453 წელს, კონსტანტინოპოლის აღებისას, ტყვედ ჩავარდა, ერთი წლის შემდეგ გაიქცა ჯერ პელოპონესში, მერე იტალიაში და იქ კ. კორფუზე ბერად აღიკვეცა.

მისი საისტორიო ნაშრომი, „მცირე ქრონიკა”, აგვიწერს 1413–77 წლების ამბებს. აქ მოთხრობილია აღნიშნული ელჩობის ამბავი. მასში მრავალი მნიშვნელოვანი ცნობაა გიორგი -ის მეფობის დროინდელი (1446–66) ქართლის საშინაო ვითარების, ოსმალებსა და ტრაპიზონის იმპერიასთან ურთიერთობის შესახებ. მეორე ნაშრომი „ვრცელი ქრონიკა,” რომელიც გიორგი ფრანძესის სახელით იყო ცნობილი, როგორც გაირკვა, მას არ ეკუთვნის.
ლეონ III (ბიზანტია)

ლეონ ისავრიელი (დ. 675 — გ. 741) — ბიზანტიის იმპერატორი 717-741 წლებში. ისავრიელთა დინასტიის დამაარსებელი. დაწინაურდა იმპერატორი იუსტინიანე -ის დროს. გამოხატავდა პროვინციული არისტოკრატიის ინტერესებს და მმართველობის ცენტრალიზაციისათვის იბრძოდა. მოიგერია არაბთა შემოტევები (717-718 კონსტანტინოპოლთან, 740 აკროინოსთან). 726 წელს გამოსცა კანონთა კრებული ეკლოგა. 730 წლის ედიქტით აკრძალა ხატთაყვანისმცემლობა.
სურმანი

სურმანი — ქალაქი ჩრდილო-დასავლეთ ლიბიაში, ხმელთაშუა ზღვის სანაპიროს სიახლოვეს, ტრიპოლიტანიის რეგიონის ეზ-ზავიის რაიონში.

ლიბიის სამოქალაქო ომი
2011 წლის 20 ივნისს, ლიბიის სამოქალაქო ომის დროს, ნატოს ძალებმა სურმანში რამდენიმე მშვიდაობიანი მოსახლის საცხოვრებელიც დაბობმეს, როდესაც ისინი მუამარ კადაფის მოკავშირეების საცხოვრებელს უმიზნებდნენ; შედეგად გარდაიცვალა რამდენიმე მშვიდობიანი მოქალაქე, მათ შორის ორი ბავშვი და მათი დედა. მოვლენის შემდეგ გამოცემულ ნატოს განცხადებაში ნათქვამია, რომ მან მაღალი საფრთხის მქონე ობიექტებზე მიიტანა იერიში.

14 აგვისტოს, ეროვნულ-განმათავისუფლებელმა არმიამ ქალაქის აღების შესახებ განაცხადა.
მასალათა

მასალათა — ქალაქი ჩრდილო-დასავლეთ ლიბიაში, ელ-მაღრაბის რაიონში. ისტორიულად იგი ისლამის სწავლების ცენტრი იყო. ასევე ცნობილია ზეთისხილის პლანტაციებითა და ზეითუნის ზეთის წარმოებით. პირველი მსოფლიო ომის დასრულების შემდეგ, 1918 წლის 16 ნოემბერს, მასალათაში გამოცხადდა ტრიპოლის რესპუბლიკა, რომელიც არაბულ სამყაროში პირველი რესპუბლიკა იყო. ქალაქ ტარჰუანის მსგავსად, სახელი მიიღო ლიბიის ყოფილი რაიონის — ტარჰუანა-ვა-მასალათისგან.

ქალაქის ისტორია რომაული ხანიდან იწყება, რა დროსაც მას მისფეს სახელით მოიხსენიებდნენ. იგი სადგური იყო ლეპტის-მაგნასა და ტარჰუანას შორის.
ტუკრა

ტუკრა — ქალაქი ჩრდილო-აღმოსავლეთ ლიბიაში, კირენაიკის რეგიონში, ელ-მარჯის რაიონის სანაპირო ზოლში. დააარსა ძველბერძნულმა კოლონია კირენამ. მდებარეობს ქალაქ ელ-მარჯიდან 25 კმ-ით დასავლეთით.

ქალაქი ბერძნებმა დააარსეს და როგორც ზოგიერთი მიიჩნევს, თავიდან იგი კირენაიკის პენტაპოლისს მიეკუთვნებოდა, შემდეგ კი რომაული კოლონია გახდა, რა დროსაც იუსტინიანე -მა თავდაცვითი ნაგებობები ააშენა.
ეზ-ზუვაითინა

ეზ-ზუვაითინა — სანაპირო ქალაქი და ნავთობ-საექსპორტო პორტი ჩრდილო-აღმოსავლეთ ლიბიაში, კირენაიკის რეგიონის ელ-ვახატის რაიონში. მდებარეობს ბენღაზიდან დაახლოებით 180 კმ-ით დასავლეთით. 1987-2007 წლებში შედიოდა ყოფილი აჯდაბაიის რაიონის შემადგენლობაში. ქალაქის ძირითად საქმიანობა დაკავშირებულია ნავთობწარმოებასთან და ნედლი ნავთობის ექსპორტთან. 2011 წლის ლიბიის სამოქალაქო ომის დროს, ეზ-ზუვაითინაში მიმდინარეობდა ბრძოლები კადაფის მომხრეებსა და მოწინააღმდეგეებს შორის.
ჰუნი (ლიბია)

ჰუნი — ოაზისი-ქალაქი სამხრეთ-დასავლეთ ლიბიაში, ფეცანის რეგიონის ჩრდილოეთში, ელ-ჯუფრის რაიონის ადმინისტრაციული ცენტრი.

ჰუნი მდებარეობს ქალაქ საბჰასა და ხმელთაშუა ზღვის დაახლოებით შუა გზაზე, საჰარის უდაბნოში. ქალაქის ირგვლივ არსებული ბუნებრივი ლანდშაფტი ძირითადად წარმოდგენილია ბაზალტის მთებით, ქვიშის ვრცელი დიუნებითა და ფინიკის პალმებით.

უახლოესი დასახლებებია უადანი და სოკნა.
სოკნა

სოკნა — ოაზისი-ქალაქი საჰარის უდაბნოში, სამხრეთ-დასავლეთ ლიბიაში, ფეცანის რეგიონში.

მდებარეობს ელ-ჯუფრის რაიონში, ადმინისტრაციულ ცენტრ ჰუნიდან 16,5 კმ-ით სამხრეთ-დასავლეთით. ბუნებრივი წყაროების წყალობით იზრდება ფინიკის პალმები.

ქალაქისათვის მშობლიურია სოკნას ენა, რომელიც ბერბერულ ენებს მიეკუთვნება.
ტაჯურა

ტაჯურა — ქალაქი ლიბიაში, ტრიპოლიტანიის რეგიონში. მდებარეობს ტრიპოლის რაიონში, ხმელთაშუა ზღვის სანაპიროზე, დედაქალაქ ტრიპოლიდან 14 კმ-ით აღმოსავლეთით.

2001-2007 წლებში იყო ტაჯურა-ვა-ელ-ნავახი-ელ-არბის რაიონის დედაქალაქი. ცნობილია, რომ ლიბიის სამოქალაქო ომის დროს, ტაჯურა ძალზედ ანტი-კადაფისეული რაიონი იყო ტრიპოლიში და ცოცხალი ძალის საკმაოდ დიდი დანაკარგებიც მიიღო.
ასბია

ასბია — ქალაქი ჩრდილო-დასავლეთ ლიბიაში, დედქალაქ ტრიპოლიდან დაახლოებით 28 კმ-ით სამხრეთით.

მდებარეობს საჰარის უდაბნოს ჩრდილოეთ კიდის გარდამავალი ველის ზონაში, ქალაქ ელ-აზიზიიდან 16 კმ-ით აღმოსავლეთით, სადაც 1922 წლის 13 სექტემბერს ჰაერის ტემპერატურამ 57,8°-ს მიაღწია — უმაღლეს ნიშნულს რაც კი დედამიწაზე კაცობრიობას დაუფიქსირებია.
მისრათის უნივერსიტეტი

მისრათის უნივერსიტეტი — უნივერსიტეტი ლიბიაში, ქალაქ მისრათაში. დაფუძნდა 2010 წელს. უნივერსიტეტის მთავარი კამპუსი მდებარეობს ქალაქ მისრათის ცენტრში, ხოლო დანარჩენი კამპუსები განლაგებულია ქალაქებში: ბანი-ვალიდიში, ზლიტენში, ელ-ხუმსიში, ტარჰუანაში, მასალათაში, კასტელვერდეში. უნივერსიტეტს ჰყავს 55,500 სტუდენტი. მისრათის უნივერსიტეტი შეიქმნა შვიდი ოქტომბრისა და ალმერღაბის უნივერსიტეტების გაერთიანების შედეგად.
ყინულისა და ცეცხლის სიმღერა

ყინულისა და ცეცხლის სიმღერა (ინგლ. ) — ეპიკური ფენტეზის ჟანრის რომანთა სერია, დაწერილი ამერიკელ ავტორ, ჯორჯ მარტინის მიერ. მარტინმა სერიაზე მუშაობა 1991 წელს დაიწყო და პირველი ტომი, „სატახტოთა თამაში“, 1996 წელს გამოიცა. თავიდან სამტომეულად დაგეგმილი სერია თანდათან ოთხ, ექვს და საბოლოოდ შვიდტომეულამდე გაფართოვდა. მეხუთე წიგნი, „ცეკვა დრაკონებთან“, ხუთი წელი იწერებოდა და 2011 წელს გამოიცა. მეექვსე, „ზამთრის ქარები“ კი, დაწერის პროცესშია.

„ყინულისა და ცეცხლის სიმღერაში“ მოვლენები რამდენიმე ათასწლოვანი ისტორიის მქონე გამოგონილ კონტინენტებზე, ვესტეროსსა და ესოსზე ვითარდება. თხრობა მიმდინარეობს მესამე პირში, სხვადასხვა პერსონაჟთა პერსპექტივიდან, რომელთა რაოდენობაც მეხუთე რომანისათვის 31–ს აღწევს. იკვეთება სიუჟეტის სამი ხაზი: რამდენიმე საგვარეულოს დაპირისპირება ვესტეროსის ტახტისათვის; ჩრდილოეთ–ვესტეროსის ყინულოვანი კედლის გაღმა მცხოვრები ზებუნებრივი სხვებისაგან მომდინარე საფრთხის ზრდა; სამოქალაქო ომში მოკლული მეფის შვილის, დენერის ტარგარიენის ამბიცია, ცეცხლისმფრქვეველ დრაკონებთან ერთად დაბრუნდეს ვესტეროსში და რკინის ტახტი დაიბრუნოს.

მარტინის შთაგონების ძირითადი წყაროა ვარდების ომი. სერიას აქებენ მისი რეალიზმისათვის, სადაც მაგია უკანა პლანზეა გადატანილი და ამის სანაცვლოდ ბრძოლები და პოლიტიკური ინტრიგებია წინ წამოწეული. ასევე, ხშირია ძალადობა, სექსი და მორალური ბუნდოვანება. მთავარი პერსონაჟები ხშირად კვდებიან, რათა მკითხველები გმირების უსაფრთხოებაში დარწმუნებამ არ დაამშვიდოს. განსხვავებული პერსპექტივები პერსონაჟთა სხვადასხვა კუთხიდან დანახვის შესაძლებლობას ქმნიან, მათ შორის არის სავარაუდო არამზადების პერსპექტივებიც.

მიუხედავად პირველი გამოცემის ნაკლებად პოპულარობისა, ახლა მსოფლიოს მასშტაბით 15 მილიონზე მეტი წიგნია გაყიდული და სერია ოცზე მეტ ენაზეა ნათარგმნი. მეოთხე და მეხუთე წიგნები ნიუ იორკ თაიმზ ბესტსელერთა სიაში მოხვდნენ. სერიაზე დაფუძნებულ ქმნილებათა შორისაა სამი წინაისტორიული რომანი, -ს ტელესერიალი „სატახტოთა თამაში“, კომიქსები და რამდენიმე სამაგიდო და ვიდეო თამაში.

გალერეა
სკოლიასებრნი

სკოლიასებრნი — მწერების ოჯახი სიფრიფანაფრთიანების რიგისა. ოჯახში 420 სახეობაა. სკოლიასებრნი დიდი ან საშუალო კრაზანებია, ჩვეულებრივ შავი ფერისა, ყვითელნახატიანი. იკვებებიან ყვავილების ნექტრით. დედალი სკოლიასებრნი ნიადაგში ღრაჭების მატლებს ნესტრის ჩხვლეტით ადამპლავებენ და ზედ დებენ კვერცხებს (თითოზე თითოს). გამოჩეკილი მატლი ჭამს მსხვერპლს და აქვე იჭუპრებს.
დონგჰოის აეროპორტი

დონგჰოის აეროპორტი — სამოქალაქო აეროპორტი ვიეტნამში, რომელიც მდებარეობს ქალაქ დონგჰოიდან ჩრდილოეთით 6 კილომეტრში, ჰანოიდან — 500 კმ სავალზე სამხრეთ-აღმოსავლეთით. უკავია 173 ჰა ფართობი სამხრეთ ჩინეთის ზღვის ქვიშიან სანაპიროზე.

პირველად ასაფრენ-დასაჯდომი ზოლი დაასხეს ფრანგმა კოლონისტებმა 1930 წელს, რომელსაც ისინი იყენებდნენ ინდოჩინეთის პირველ ომში. შემდგომ ჩრდილოეთი ვიეტნამი იყენებდა მას ინდოჩინეთის მეორე ომში. 2004 წელს დაიწყო აეროპორტის რეკონსტრუქცია, რომელიც გეგმით 2006 წელს უნდა დასრულებულიყო, თუმცა 2008 წლის მაისამდე ვერ მოხერხდა. ამჟამად აეროპორტი ასრულებს რეისებს ჰანოის და ხოშიმინის მიმართულებებით.
ვიკიპედიის ლოგო

ვიკიპედიის, თავისუფალი ინტერნეტ-ენციკლოპედიის ლოგო — პაზლის ნაწილებისგან აგებული დაუმთავრებელი სფერო, რომლებზეც გამოსახულია სხვადასხვა დამწერლობის სისტემების გლიფები. ზედა ნაწილზე აკლია ზოგიერთი პაზლი. აღნიშნული სფერო ვიკიპედიის ლოგოტიპია. ვიკიპედიის ინგლისურენოვან ვერსიებზე -ის ღია კოდის ფონტით მას ქვეშ მიწერილი აქვს „ “ (თავისუფალი ენციკლოპედია).

აღწერა
თითოეულ ნაწილზე გამოსახულია გლიფი (ასო), რაც ვიკიპედიის მრავალენოვნების სიმბოლოა. მათ შორისაა, კირილიცას (ი), ბერძნული (ომეგა), კორეული (ვი), არაბული (ვავ), ჩინური (ვეი), ქართული ვ (ვინ), ჰინდის ि (ვი) — მარცხნივ, ბენგალური (უ), კანადას ಿ (ვი) და ებრაული (ვავ) — ფსკერზე, სომხური (ვევ) — მარცხნივ ყველაზე მაღლა. ლათინურ ასო -სთან ერთად უმრავლეს შემთხვევაში ეს გლიფები სახელწოდება „ვიკიპედიის“ პირველ ასოს წარმოადგენენ.

ზედაპირზე არსებული ცარიელი ადგილი (დაუსრულებელი) პროექტის ბუნებასა და იმ ენებზე მიუთითებს, რომლებიც ჯერ კიდევ არაა დამატებული ვიკიპედიას.

ისტორია
ლოგოს თავდაპირველი ვერსია ვიკიპედიის 21 წლის მომხმარებელმა — პოლ სტენსიფერმა შექმნა, რომლის ნამუშევარმაც 2003 წელს საიტზე მიმდინარე მონახაზთა კონკურსში გაიმარჯვა. შემდეგ იგი გააუმჯობესა ყოფილმა სტუდენტმა და პროგრამული უზრუნველყოფის დეველოპერმა დეივიდ ფრიდლენდმა. მან პაზლის დიზაინი იმგვარად შეცვალა, რომ საზღვრები დაკბილულად გამოჩენილიყო და გაამარტივა მათი შიგთავსი — მთლიანი სიტყვების ნაცვლად დაიტანა თითო ასო. პროცესში წარმოიშვა რამდენიმე შეცდომაც

2007 წელს, ვიკიმანიის კონფერენციისთვის, „ვიკიმედია ტაივანმა“ წარმოადგინა ლოგოს 3 მოდელი, როდესაც მათ გაავრცელეს ლოგოზე დაფუძნებული 3-ინჩიანი დიამეტრის სფერული პაზლი, რომელიც დამსწრეებს ერთობლივად უნდა აეწყოთ. მათ სფეროზე არ დაუმატებიათ სხვა ასოები, რომლებიც 2 ლოგოზე არ ჩანდა, ამიტომ დარჩენილ ადგილზე განათავსეს სხვა დობილი პროექტების ლოგოები და ინფორმაცია ვიკიმანიის შესახებ.

2007 წელს, -ის მომხმარებლებმა აღმოაჩინეს, რომ ლოგოს მცირე ხარვეზები ჰქონდა. შეცდომების მყისიერად გამოსწორება შეუძლებელი გახდა, რადგან ფრიდლენდის განცხადებით, იგი ვეღარ პოულობდა პროექტის თავდაპირველ ფაილს. მანვე დაამატა: „მე ვცადე მისი რეკონსტრუქცია, მაგრამ ის არასწორად გამოიყურება“ და რომ „ლოგო უნდა დაიხატოს პროფესიონალი ილუსტრატორის მიერ“. ამასობაში კი იაპონელი მომხმარებლები შეცდომის გამო დიდ უკმაყოფილებას გამოთქვამდნენ.

ამჟამინდელი ლოგო
2009 წლის ბოლოს, ფონდი ვიკიმედია შეცდომების გასწორებას შეუდგა და სფეროსებრი პაზლი ლოგო სრულიად განაახლა. სხვა პრობლემებთან ერთად, ძველი ლოგო არცთუ ისე კარგად გამოიყურებოდა და ზოგიერთი ასო გამრუდებულად ჩანდა. ახალი ლოგოსთვის, ვიკიმედიამ განსაზღვრა თუ რომელი ასოები განთავსდებოდა პაზლის დაფარულ ნაწილებზე; შეიქმნა ლოგოს სამგანზომილებიანი კომპიუტერული მოდელი. 3 ლოგო მისაღები აღმოჩნდა ვიკიმედიის ოფისისთვის.

ახალი ლოგო პროექტებში 2010 წლის მაისში გაეშვა. ლოგოტიპზე -ის ფონტი შეიცვალა -ის ფონტით, გასწორდა გადახრილი წარწერა. ასო „“, რომელიც ვიკიპედიის ბრენდის განმასხვავებელ ნიშნად ითვლება, გადაიკვეთა (ორი ), მიუხედავად იმისა, რომ -ის ფონტში იგი შეერთებულია. გამოსავალი იმით მოინახა, რომ გადაჯვარედინებული აღნიშნულ ფონტს -ის ვარიანტად დაემატა.

სავაჭრო ნიშანი
ძველი ლოგო ფონდმა ვიკიმედიამ ევროპულ საერთო სავაჭრო ნიშნად დაარეგისტრირა.
დენენის ბრძოლა

დენენის ბრძოლა — ესპანეთის მემკვიდრეობისათვის ომის (1701-1714 წწ.) დროს, 1712 წლის 18-24 ივლისს, ჩრდილოეთ საფრანგეთში, ქ. დენენის რაიონში მომხდარი შეტაკება საფრანგეთისა და ავსტრია-ჰოლანდიის ჯარებს შორის. საფრანგეთის არმიამ მარშალ კლოდ ლუი ექტორ დე ვილარის სარდლობით დაამარცხა ავსტრია-ჰოლანდიის ჯარები, რომელსაც პრინცი ევგენი სავოიელი სარდლობდა. მოკავშირეებმა ამ ბრძოლაში დიდი დანაკლისი განიცადეს; ისინი იძულებული იყვნენ უარი ეთქვათ პარიზის აღებაზე და დაეტოვებინათ საფრანგეთის ტერიტორია.
მისრათის აეროპორტი

მისრათის აეროპორტი — აეროპორტი ლიბიაში, ქალაქ მისრათაში. ქალაქის ცენტრიდან მდებარეობს 4 კილომეტრში. აგრეთვე მოქმედებს როგორც საჰაერო ავიაბაზა და ლიბიის სამხედრო-საჰაერო ძალებისათვის განკუთვნილი სასწავლო ცენტრი. აქვს რამდენიმე სანავიგაციო საშუალება. 2011 წლის 15 დეკემბერს აეროპორტმა იზეიმა თავისი პირველი რეგულარული დაგეგმილი საერთაშორისო კომერციული რეისები ლიბიის ფარგლებს გარეთ.
დვინის საეკლესიო კრება

დვინის საეკლესიო კრება — სომხეთის საკათალიკოსო რეზიდენციაში ქალაქ დვინში 506 წელს, ბიზანტიის ინიციატივით მოწვეული ქართლის, სომხეთისა და ალბანეთის ეკლესიების საერთო კრება. ქართული ეკლესიის დელეგაცია შედგებოდა 24 ეპისკოპოსისაგან, ხელმძღვანელობდა ქართლის კათალიკოსი გაბრიელი. სომხეთის დელეგაციას სათავეში ედგა ბაბგენ კათალიკოსი. დვინის საეკლესიო კრებამ დაგმო ნესტორიანელობა და მიიღო ზენონ კეისრის დიოფიზიტ-მონოფიზიტთა შემარიგებელი „ჰენოტიკონი“. აქტები შედგა ქართულ, სომხურ, ალბანურ და ბერძნულ ენებზე.

დვინის საეკლესიო კრების მონაწილე ეკლესიებმა ირანის ქვეშევრდომ ქვეყნებში მცხოვრებ მართლმადიდებლებთან თავიანთ ენაზე შედგენილი ეპისტოლეები გაატანეს ნესტორიანელებისაგან თავის დასაცავად ირანიდან ჩამოსულ დელეგაციას. ეპისტოლეებში გადმოცემული იყო ამიერკავკასიის ეკლესიების მრწამსი და მათი რელიგიური პოლიტიკა. ჩვენამდე მოაღწია სომხური დელეგაციის ეპისტოლემ, რომელიც შესულია „ეპისტოლეთა წიგნისა“ (სრულად) და „სარწმუნოების ბეჭდის“ (ფრაგმენტი) სახელით ცნობილ კრებულებში.
დონ ხუან სპარსელი

დონ ხუან სპარსელი , ურუჯ-ბეგი (დ. დაახლ. 1560 — გ. დაახლ. 1650) — ირანელი დიპლომატი.

წარმოშობით ყიზილბაშური ტომიდან იყო. 1599 წელს იყო შაჰ აბას-ის მიერ ანტიოსმალური კოალიციის შექმნის მიზნით ინგლისელი ენტონი შერლის მეთაურობით ევროპაში გაგზავნილი ელჩობის მონაწილე (მდივანი). ესპანეთში მიიღო ქრისტიანობა და საბოლოოდ იქ დარჩენის სურვილი გამოთქვა. დონ ხუანის გარდაცვალების თარიღი უცნობია. უკანასკნელად იხსენიება 1560 წლის 11 ნოემბერს, როცა მას ანდერძი შეუდგენია.

ესპანეთში შეადგინა რელაციონი (1602–1603), რომელიც ერთ-ერთი მნიშვნელოვანი წყაროა ირან-ოსმალეთის 1578–1590 წლების ომისა და საქართველოს იმდროინდელი ვითარების შესასწავლად. რელაციონში არის საქართველოს პოლიტიკურ-გეოგრაფიული აღწერილობა, ცნობები ოსმალების შემოსევის, სიმონ -ის გმირული ბრძოლის, ათაბაგ მანუჩარ -ის (მუსტაფა ფაშა) გამაჰმადიანების, ოსმალეთის წინააღმდეგ სიმონისა და მანუჩარის ერთობლივი ბრძოლის, ალავერდი-ხან უნდილაძის შესახებ და სხვ.
ჩრდილოეთ საჰარის სტეპი და ტყიანი ადგილები

ჩრდილოეთ საჰარის სტეპი და ტყიანი ადგილები — უდაბნო ეკორეგიონი, სიმშრალის ამტანი ბუჩქნარით დაფარული ბუნებრივი ზონა საჰარის უდაბნოს ჩრდილოეთ კიდეზე, რომელიც ესაზღვრება ხმელთაშუზღვიურ მაღრიბსა და კირენაიკის სუბტროპიკული ტყეებისა და ბუჩქნარების ზონას.

ზამთრის წვიმები ასაზრდოებს ბუჩქნარსა და მშრალ ტყიან ადგილებს, რომელიც აყალიბებს გარდამავალ ზონას ხმელთაშუაზღვიური კლიმატის რეგიონსა და უკიდურესად მშრალ საჰარის უდაბნოს შორის.

ჩრდილოეთ საჰარის სტეპი და ტყიანი ადგილები მოიცავს 1 675 300 კმ²-ს და ვრცელდება დასავლეთ საჰარის, მაროკოს, მავრიტანიის, ალჟირის, ტუნისის, ლიბიის და ეგვიპტის ტერიტორიებზე.